**HATÁSVIZSGÁLAT**

**Martfű Város Önkormányzatának a lakóépületek felújításához nyújtandó támogatásról szóló**

**…/2013.(III….) Önkormányzati rendeletéhez**

1. **Társadalmi-gazdasági, költségvetési hatása:**

Napjaink egyik legfontosabb problémája az energiafelhasználás mértéke, az ezzel járó környezet károsító hatások.

A Képviselő-testület felismerve ezen negatív hatások következményeit, a városban élők lakásfenntartással kapcsolatos gondjait, e rendelet megalkotásával a városban található lakóingatlanok energia megtakarítást eredményező felújítását célozza, melynek kedvező hatása lesz a lakossági megtakarításokra és a város épített környezetére is.

A város költségvetését e rendelet nem terheli meg, tekintettel arra, hogy az első lakáshoz jutók támogatásáról szóló rendelet hatályon kívül helyezésével, az így felszabaduló források, illetve a bérlakások értékesítéséből származó bevételekre létrehozott elkülönített alap fedezetet biztosítanak e célok megvalósítására.

1. **Környezeti és egészségi hatása, következményei:**

A rendelet megalkotásának komoly környezeti hatása van az energia hatékony felhasználására, a megújuló energiahasznosítás elterjedésére.

1. **Adminisztratív terheket befolyásoló hatás:**

A rendelet elfogadása nem jár plusz adminisztratív terhekkel, tekintettel arra, hogy az önkormányzat eddig is rendelkezett lakáscélú támogatási rendszerrel.

1. **A jogszabály megalkotásának szükségessége, a jogalkotás elmaradásának várható következményei:**

A képviselő-testület döntéseit – Lakáskoncepció, Fenntartható Energetikai Akcióterv – végre kell hajtani, a döntéseknek megfelelő jogi szabályozást ki kell alakítani.

1. **A jogszabály alkalmazásához szükséges személyi, szervezeti, tárgyi és pénzügyi feltételek:**

Rendelkezésre állnak.

Készítette:

Szász Éva

jegyző

Látta:

Dr Kiss Edit

polgármester